पाएं अपने शहर की ताज़ा ख़बरें और फ्री ई-पेपरडाउनलोड करें
जानकारी के अनुसार नीमखेड़ा में दूषित बेसन के भजिया खाने से एक ही परिवार के पांच लोगों की मौत हो गई। मृतकों में पिता, बेटा और तीन बेटियां शामिल हैं। मृतक के परिजनों ने इस मामले में पटेरा के डॉक्टरों पर लापरवाही बरतने का आरोप लगाया है। सुबह जिला अस्पताल से सभी के शव पोस्टमार्टम के लिए भेजे गए।
पुलिस के मुताबिक किसान ने सल्फॉस की गोली डालकर चना बीज के लिए रखे थे। कुछ दिन पहले ही किसान ने बीज को धुलवाया और घर की चक्की में पीसकर भजिया बनवाए। वही, भजिए परिवार के लोगों ने खाए जिससे उनकी हालत बिगड़ गई। देर रात सभी की हालत ज्यादा बिगड़ गई और घर में ही उल्टी दस्त होने लगे। इस पर परिजनों ने सभी को सीएचसी सेंटर ले गया। लेकिन, सीएचसी सेंटर में डाक्टर मौजूद नहीं थे। प्राथमिक उपचार कर नर्स ने सभी को 108 की मदद से जिला अस्पताल रेफर कर दिया।
जिला अस्पताल में इलाज के दौरान लटोरी, दीक्षा, काजल, पुष्पेंद्र और हल्ली बाई की मौत हो गई। इसके अलावा लटोरी की पत्नी गीता बाई पटेल 45, माया पत्नी हरिदास जेठानी 35, रानी बहु सास 70 और चंदा बाई पत्नी मुकुंदीलाल 32 की हालत गंभीर बताई जा रही है। घटना की जानकारी लगते ही कलेक्टर श्रीनिवास शर्मा और एसपी तिलक सिंह मौके पर पहुंचकर मरीजों से मिले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn